Ruĝnuka fruktokolombo

La Ruĝnuka fruktokolombo, Ptilinopus dohertyi, estas granda kolombo de la tipa genro Ptilinopus en la tribo Ptilinopini (fruktokolomboj).

Ĝi estas endemio de la insulo Sumbo, Indonezio.

Ĝia natura habitato estas subtropikaj aŭ tropikaj malsekaj montararbaroj. Ĝi estas minacata pro habitatoperdo.

 Aspekto 
Granda, okulfrapa fruktokolombo kun malhela malsupra korpo, kremkolora kapo, kaj distingiga okulfrapa ruĝa makulo sur la nuko. Junuloj montras flavajn franĝojn en la plumoj de supraj partoj kaj verdecajn plumojn en kapo kaj brusto. Kutime renkontata unuope aŭ duope en la supraj niveloj de arbaro en malaltebenaĵoj kaj montetoj. Voko estas malalta, dusilaba "ŭoo-hoo", kutime farita plurfoje.

 Referencoj 

kategorio:Kolombedoj
kategorio:Bestoj el la Aŭstralazia ekozono
kategorio:Birdoj de Azio
kategorio:Birdoj de Indonezio